open-index/open-wikipedia-markdown huggingface dataset:
ეგვიპტის ქალაქები

thumb|300px|right|ეგვიპტის დედაქალაქი, საგუბერნატოროების ადმინისტრაციული ცენტრები და მნიშვნელოვანი ქალაქები.
სტატიაში წარმოდგენილია ეგვიპტის ქალაქების სია:

* 6 ოქტომბერი
* აბუ-ქირქასი
* აბუთიგი
* ახმიმი
* აქორისი
* ალამეინი
* ალექსანდრია
* ამარნა
* ანტიოპოლისი
* ელ-არიში
* ასუანი
* ასიუტი
* ბალუანა
* ბენი-ჰასანი
* ბანი-მაზარი
* ბანი-სუაფი
* კაირო
* ქუზეა
* დაირუტი
* დაჰლა
* დამანჰური
* დუმიატი
* დეირ-ელ-ბარშა
* დეირ-მავასი
* დენდერა
* დისუქი
* ფაიუმი
* ფათეჰი
* განაიემი
* გირგა
* გიზა
* ჰალაიბი
* ჰამრაჰ-დავნი
* ჰელუანი
* ჰერმოპოლისი
* ჰურგადა
* იდვა
* ისმაილია
* ქაფრ-ელ-დავარი
* ელ-ხარგა
* ქომ-ომბო
* ლუქსორი
* მაგჰაგჰა
* ელ-მაჰალა-ელ-ქუბრა
* მალავი
* მანფალუტი
* ელ-მანსურა
* მარაჰა
* მათაი
* მარსა-მატრუჰი
* მანია
* მით-გამრი
* ნეგ-ჰამადანი
* ნოუბარია
* ოქსირინჰი
* საფაგა
* პორტ-საიდი
* რაშიდი
* წმინდა ეკატერინე
* სამალუტი
* სადფა
* სივა
* სანბელავენი
* შარმ-ელ-შეიხი
* შიბინ-ელ-ქუმი
* შიბინ-ელ-კანატირი
* შუბრა-ელ-ჰეიმა
* სუჰაგი
* სუეცი
* ტაბა
* ტაჰტა
* ტანტა
* ელ-ტური
* ტიმა
* ზაკაზიკი
* ზიფთი

## იხილეთ აგრეთვე 
* აფრიკის ქვეყნების ქალაქების სია
* აზიის ქვეყნების ქალაქების სია

## რესურსები ინტერნეტში 
* რუკა

კატეგორია:ეგვიპტის ქალაქები
ელ-მანსურა

**ელ-მანსურა** () — ქალაქი ეგვიპტის ჩრდილოეთ ნაწილში, დაკაჰლიის მუჰაფაზის ადმინისტრაციული ცენტრი. მოქცეულია მდინარე ნილოსის დელტაში. 2008 წლის მონაცემებით ელ-მანსურის მოსახლეობა 420 000 ადამიანს შეადგენდა. შედგება 2 დიდი რაიონისგან. ქალაქში არის მანსურის უნივერსიტეტი. ელ-მანსურა დააარსა სალადინის ძმამ ალ-აბილ I-მა 1219 წელს.

## რესურსები ინტერნეტში
* ოფიციალური საიტი 

კატეგორია:ეგვიპტის ქალაქები
კატეგორია:დაკაჰლიის მუჰაფაზა
იმბაბა

**იმბაბა** () — ქალაქი ეგვიპტეში. მდებარეობს ქვეყნის ჩრდილოეთ ნაწილში, გიზის მუჰაფაზაში. ქალაქი მოქცეულია მდინარე ნილოსის დელტაში.

## რესურსები ინტერნეტში 
* Imbaba Journal; Camels and Men: All Is Changing and Unchanged
* the November/December 1989 print edition of Saudi Aramco World 

კატეგორია:ეგვიპტის ქალაქები
კატეგორია:გიზის მუჰაფაზა
ჰამრაჰ-დავნი

**ჰამრაჰ-დავნი** — პატარა სოფელი ეგვიპტეში. განლაგებულია ქალაქ კენის სამხრეთით. ჰამრაჰ-დავნიდან 80 კილომეტრში მდებარეობს ლუქსორი. წარმოადგენს კენის მუჰაფაზის დასახლებულ პუნქტს. 

## იხილეთ აგრეთვე 
*ნეგ-ჰამადანი

## სქოლიო
კატეგორია:კენის მუჰაფაზა
Norther

**Norther** — მელოდიური დეზ-მეტალ ჯგუფი ჰელსინკიდან, რომლის მუსიკაში იგრძნობა პაუერ-მეტალის ელემენტებიც. იარსება 2012 წლამდე.

ჯგუფის ისტორია იწყება 1996 წლიდან, როდესაც Requiem ერქვა. იგი დაარსდა გიტარისტ პეტრი ლინდროსის და დრამერ ტონი ჰალიოს მიერ. სწორედ მათ აიყოლიეს დანარჩენი ორი მუსიკოსიც. დასაწყისში ისინი რეპეტიციებს არახელსაყრელ პირობებში ატარებდნენ, მაგრამ 1997 წელს ალექსანდერ კუოპალამ (ყოფილი Children of Bodom) მათ შეურჩია კარგი სარეპეტიციო. ამ პერიოდში მათ შეიცვალეს სახელი და დაირქვეს Norther. თუმცა, ამ პერიოდში კოლექტივი დაიშალა და მხოლოდ სამი თვის შემდეგ აღდგა. 1999 წელს ჯგუფში მოვიდა ახალი გიტარისტი კრისტიან რანტა.

ერთი წლის განმავლობაში ჯგუფმა რამდენიმე წევრი გამოიცვალა. 2002 წელს გამოვიდა მათი სადებიუტო ალბომი *Dreams of Endless War*, რომელმაც ჯგუფს უდიდესი აღიარება მოუტანა. დღემდე გამოცემულია ჯგუფის კიდევ ხუთი სტუდიური ალბომი.

## დისკოგრაფია
;სტუდიური ალბომები
**Dreams of Endless War* (2002)
**Mirror of Madness* (2003)
**Death Unlimited* (2004)
**Till Death Unites Us* (2006)
**N* (2008)
**Circle Regenerated* (2011)

## რესურსები ინტერნეტში 
* ინფორმაცია Encyclopaedia Metallum-ზე

## სქოლიო
კატეგორია:1996 წელს ჩამოყალიბებული ჯგუფები
კატეგორია:2012 წელს დაშლილი ჯგუფები
კატეგორია:მელოდიური დეზ-მეტალ ჯგუფები
აჰმედ ნაზიფი

**აჰმედ ნაზიფი** (; დ. 8 ივლისი, 1952, ალექსანდრია) — ეგვიპტის პრემიერ-მინისტრი 2004 წლის 14 ივლისიდან 2011 წლის 28 იანვრამდე. 1999-2004 წლებში იყო ეგვიპტის კომუნიკაციებისა და საინფორმაციო ტექნოლოგიების მინისტრი. 1999-2011 წლებში ეგვიპტის ეროვნულ-დემოკრატიული პარტიის წევრი.

## რესურსები ინტერნეტში
* პრემიერ-მინისტრი

კატეგორია:დაბადებული 8 ივლისი
კატეგორია:დაბადებული 1952
კატეგორია:ეგვიპტის პრემიერ-მინისტრები
კატეგორია:ცოცხალი ადამიანები
კატეგორია:სახელმწიფოსა და მთავრობის მეთაურები, რომლებიც მოგვიანებით დააპატიმრეს
ჰურგადა

**ჰურგადა** (), იგივე **ელ-გურდაკა** — ქალაქი ეგვიპტეში. წითელი ზღვის საგუბერნატოროს ადმინისტრაციული ცენტრი. ქალაქი მდებარეობს წითელი ზღვის ნაპირებთან. ჰურგადა ზღვის მეშვეობით უკავშირდება საუდის არაბეთს და იორდანიას.

## ფოტო გალერეა 

File:Alig harbour view Egipt 178.jpg|ჰურგადა
Image:Alig walk way hurghada egypt 629.jpg|ჰურგადა
Image:Hurgada russian pelmeni.jpg|
File:Oldvic3.jpg
File:Hurghada VillageRoad.JPG
File:Hurghada Hard Rock Cafe.JPG

## კლიმატი 
## რესურსები ინტერნეტში 
* Official information for tourists concerning Hurghada 
* Virtual City tour around Hurghada

## სქოლიო 
კატეგორია:ეგვიპტის ქალაქები
კატეგორია:წითელი ზღვის მუჰაფაზა
მასჯიდ ალ-ნაბავი

მინი 
**ალ-მასჯიდ ალ-ნაბავი** ( „წინასწარმეტყველის მეჩეთი“) — მეჩეთი მედინაში, ისლამის მეორე სიწმინდე მექის მეჩეთის შემდეგ. წინასწარმეტყველი მუჰამედის ბოლო განსასვენებელი მეორე უწმინდეს ადგილად მიიჩნევა, როგორც შია, ისე სუნი მუსლიმთა მიერ. ეს ასევე სიდიდით მეორე მეჩეთია მსოფლიოში.

ნაგებობის ყველაზე გამორჩეული ადგილია მწვანე გუმბათი მეჩეთის ცენტრში, სადაც მუჰამედის აკლდამა მდებარეობს. მწვანე გუმბათის აგების ზუსტი თარიღი უცნობია, მაგრამ უკვე ადრეული XII საუკუნის ხელნაწერებში გუმბათის აღწერაა მოყვანილი.

ამ ადგილას მეჩეთის აგებამდე მუჰამედის სახლი იდგა. ის აქ დასახლდა მედინაში ჰიჯრას (ემიგრაციის) შემდეგ. შემდეგ აქვე დაიწყო მეჩეთის აგება. მუჰამედი თავად მონაწილეობდა მშენებლობის სამუშაოებში. პირველ მეჩეთს სახურავი არ ჰქონდა. ამ მარტივი გეგმით იქნა შემდგომში აგებული მეჩეთები მთელ მსოფლიოში.

## რესურსები ინტერნეტში 
* Watch Live from Masjid Al Nabawi Madinah
* Panoramic and interactive view of Masjid Al-Nabawai 
* Photo gallery of Masjid an-Nabawi from the inside and the outside 

კატეგორია:მედინა
კატეგორია:ისლამის წმინდა ადგილები
კატეგორია:საუდის არაბეთის მეჩეთები
ისნა

**ისნა** () — ქალაქი ეგვიპტეში. კენის მუჰაფაზის მნიშვნელოვანი დასახლებული პუნქტი. მდებარეობს ქვეყნის სამხრეთ ნაწილში. გაშენებულია მდინარე ნილოსის ნაპირებზე. ქალაქი 55 კილომეტრითაა დაცილებული ლუქსორს. ისნა საკმაოდ მჭიდროდ დასახლებული ქალაქია. 2005 წლის მონაცემებით აქ დაახლოებით 30 000 ადამიანი ცხოვრობდა. 

## გალერეა 

File:Esna Temple 2004 by John Campana.jpg|ისნის ტაძარი
Image:Esna Temple relief by John Campana1.jpg|ისნის ტაძრის რელიეფი
Image:Esna Temple reliefs by John Campana2.jpg|ისნის ტაძრის რელიეფის კედელი
File:Egypt.Esna.Temple.02.jpg|ისნის ტაძრი

## რესურსები ინტერნეტში 
* biologie.uni-hamburg.de 

კატეგორია:ეგვიპტის ქალაქები
კატეგორია:კენის მუჰაფაზა
დისუკი

**დისუქი** () — ქალაქი ეგვიპტეში. ქაფრ-ელ-შაიხის მუჰაფაზის მნიშვნელოვანი დასახლებული პუნქტი. მდებარეობს ქვეყნის ჩრდილოეთ ნაწილში. დისუკი მოქცეულია მდინარე ნილოსის დელტაში. 2006 წლის მონაცემებით მისი მოსახლეობა 106 827 ადამიანს შეადგენდა. დისუკი 80 კილომეტრითაა დაშორებულია ქალაქ ალექსანდრიას.

## იხილეთ აგრეთვე 
*ქაფრ-ელ-შაიხი 
*ქაფრ-ელ-შაიხის მუჰაფაზა

## რესურსები ინტერნეტში 
* ქალაქის თავმჯდომარის ოფიციალური საიტი  (არაბულად)
* The ქაფრ-ელ-შაიხის მუჰაფაზას მთავრობის ოფიციალური საიტი  (არაბულად, ინგლისურად)

კატეგორია:ეგვიპტის ქალაქები
კატეგორია:ქაფრ-ელ-შაიხის მუჰაფაზა
კატეგორია:ძველი ეგვიპტის ქალაქები
ვარკეთილი (თბილისის მეტრო)

**ვარკეთილი** — თბილისის მეტროპოლიტენის პირველი ხაზის ერთ-ერთი სადგური, რომელიც სამგორის სადგურის შემდეგ მდებარეობს. გაიხსნა 1985 წლის ნოემბერში. არქიტექტორები ვ. ბახტაძე, ა. სურვილაძე.

ამ ხაზზე ჯერჯერობით უკანასკნელი სადგურია, მდებარეობს ჯავახეთის და ხომლელის ქუჩების გადაკვეთაზე. მიწისზედა ვესტიბიული არა აქვს, ქუჩებს უკავშირდება მიწისქვეშა გადასასვლელებითა და ესკალატორით. აგებულია ღია წესით. მიწისქვეშა დარბაზი კამარით გადახურული ერთიანი სივრცეა. იატაკზე კურსების გრანიტის ფილებია დაგებული. კედლები მოპირკეთებულია ლითონის ფურცლებით.

2007 წელს სადგურის რეკონსტრუქცია განხორციელდა. განახლდა კომუნიკაციები, ინტერიერის დიზაინი. დამონტაჟდა სარეკლამო ბილბორდები და მონიტორები.

2016 წელს დაიწყო ვარკეთილის მეტროს რეაბილიტაცია. მეტრო 2017 წლის სექტემბერში გაიხსნა, თუმცა, რამდენიმე თვეში, 2018 წლის 30 იანვარს ბაქანზე ე.წ. შეკიდული ჭერი ჩამოიშალა. ნანგრევების ქვეშ მოყვნენ ადამიანები, რომლებიც მატარებელს ელოდებოდნენ. შემთხვევის შედეგად 14 ადამიანი დაშავდა.  ვარკეთილის რეკონსტრუქცია-რემონტისთვის თბილისის მერიამ ახალი ტენდერი 2022 წელს გამოაცხადა. ტენდერში გამარჯვებულ კომპანია „მამისონთან“ მერიამ ხელშეკრულება გაფორმებიდან 6 თვეში გაწყვიტა.

მეორე ხელშეკრულება მერიამ უკვე უტენდეროდ, გამარტივებული წესით გაუფორმა შპს „ბადა ქონსთრაქშენს“. ხელშეკრულების ღირებულება დაახლოებით 13.4 მილიონი ლარია, ხოლო კომპანიის დამფუძნებელი ქართული ოცნების დამფინანსებელია. 2026 წლისთვის მეტროს რეაბილიტაცია დასრულებული არ არის.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „ვარკეთილი“ თბილისის მეტროს ოფიციალურ საიტზე
* მეტროსადგური „ვარკეთილი“ თბილისის ოფიციალური საიტის გზამკლვევში 

## სქოლიო 
კატეგორია:ახმეტელი-ვარკეთილის ხაზი
ეროსი მანჯგალაძის სტადიონი

**ეროსი მანჯგალაძის სტადიონი** — ეროსი მანჯგალაძის სახელობის სპორტული სტადიონი ქალაქ სამტრედიაში. ძირითადად განკუთვნილია საფეხბურთო მატჩებისათვის და არის საფეხბურთო კლუბ „სამტრედიის“ საშინაო არენა. სტადიონი იტევს 3 000 მაყურებელს.

## იხილეთ აგრეთვე 
* საქართველოს საფეხბურთო სტადიონების სია

## სქოლიო 
კატეგორია:საქართველოს საფეხბურთო სტადიონები
კატეგორია:სამტრედიის მუნიციპალიტეტი
საზამთრა

**საზამთრა** — მთა საქართველოში, რაჭა-ლეჩხუმისა და ქვემო სვანეთის მხარეში, ცაგერისა და ლენტეხის მუნიციპალიტეტების ადმინისტრაციულ საზღვარზე. მდებარეობს ეგრისის ქედზე, მდინარე ცხენისწყლის მარჯვენა შენაკადის — ჯონოულის სათავეში. სიმაღლე ზღვის დონიდან 2915 მ. საზამთრა აგებულია შუაიურული პორფირიტული წყებით. შემოსილია ალპური მდელოებით.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
ელენა ბლავატსკაია

thumb|ელენა ბლავაცკაია
**ელენა ბლავატსკაია** (ქალიშვილობის გვარი ; დ. 12 აგვისტო [ძვ. სტ. 31 ივლისი], 1831, ეკატერინოსლავში (რუსეთის იმპერია) — გ. 8 მაისი [ძვ, სტ. 26 აპრილი], 1891, ლონდონი) — თეოსოფოსი, მწერალი და მოგზაური.

ზოგიერთ (ძირითადად დასავლურ) ავტორიტეტულ წყაროზე დაყრდნობით, ელენა ბლავატსკაია იყო ოკულტისტი და სპირიტუალისტი; სხვა წყაროები კი (ძირითადად რუსული) მას რუსს ფილოსოფოსად და სწავლულ რელიგიათმცოდნედ მოიხსენიებენ.

1848-დან 1875 წლამდე მან სამჯერ იმოგზაურა მსოფლიოს გარშემო.

1875 წელს ბლავატსკაიამ პოლკოვნიკ ოლკოტთან ერთად ნიუ-იორკში დააარსა თეოსოფოსთა საზოგადოება, რომლის ერთ–ერთი მთავარი მიზანი იყო „შეექმნა მსოფლიო საძმოს ბირთვი რასობრივი, კანის ფერის, სქესის, კასტისა და სარწმუნოებრივი განსხვავებულობის გარეშე“.

ელენა ბლავატსკაია ძირითადად მოღვაწეობდა აშშ-ში, ინგლისში, ინდოეთში. მის მიერ შექმნილ ნაწარმოებთა უმეტესობა ინგლისურენოვანია.

## რესურსები ინტერნეტში
* 

კატეგორია:ამერიკელი ფილოსოფოსები
კატეგორია:რუსი ფილოსოფოსები
კატეგორია:დაბადებული 12 აგვისტო
კატეგორია:დაბადებული 1831
კატეგორია:გარდაცვლილი 8 მაისი
კატეგორია:გარდაცვლილი 1891
კატეგორია:ახალი რელიგიური მოძრაობების დამაარსებლები
დენდერა

**დენდერა** () — ქალაქი ეგვიპტეში. კენის მუჰაფაზის მნიშვნელოვანი დასახლებული პუნქტი. მდებარეობს ქვეყნის სამხრეთ ნაწილში. დენდერა გაშენებულია მდინარე ნილოსის ნაპირებზე. ქალაქი 5 კილომეტრითაა დაცილებული კენას, 70 კილომეტრით კი ლუქსორს. აქ მდებარეობს უძველესი დენდერას ტაძრის კომპლექსი, რომელიც აგებულია ფარაონთა მეოთხრე დინასტიის მმართველობის პერიოდში, ძვ.წ 2613-2494 წლებში.

## გალერეა

File:Dendera 7 977.PNG|დენდერას ტაძრის კომპლექსი
Image:DenderaHathorTempleComplexQenaEgypt600-2007feb10PhotoByCsorfolyDaniel.JPG|კომპლექსის მასივი
File:Dendera light 002.jpg|დენდერას ტაძრის რელიეფის კედელი
File:SFEC EGYPT DENDERA 2006-005.JPG|დენდერას ტაძრი

## იხილეთ აგრეთვე
* ეგვიპტის ქალაქები

## რესურსები ინტერნეტში 
* ვიდეო ექსკურსია ხატხორში 

კატეგორია:ეგვიპტის ქალაქები
კატეგორია:კენის მუჰაფაზა
დუმიატი

**დუმიატი** () — ქალაქი ეგვიპტეში. დუმიატის მუჰაფაზის ადმინისტრაციული ცენტრი. მდებარეობს ქვეყნის ჩრდილოეთ ნაწილში, მდინარე ნილოსის ნაპირზე, რომელიც ამ ქალაქიდან 15 კილომეტრში ჩაედინება ხმელთაშუა ზღვაში. დუმიატის ნავსადგური დიდ როლს თამაშობს ეგვიპტის ეკონომიკაში. ქალაქიდან სამხრეთით 200 კილომეტრში მდებარეობს ქვეყნის დედაქალაქი კაირო. 2006 წლის მონაცემებით ქალაქში ცხოვრობდა 203.187 ადამიანი.

## იხილეთ აგრეთვე
* ეგვიპტის ქალაქები

## სქოლიო
კატეგორია:ეგვიპტის ქალაქები
კატეგორია:დუმიატის მუჰაფაზა
დამანჰური

**დამანჰური** () — ქალაქი ეგვიპტეში. ბეჰეირის მუჰაფაზის ადმინისტრაციული ცენტრი. მდებარეობს ქვეყნის ჩრდილოეთ ნაწილში. მოქცეულია მდინარე ნილოსის დელტაში. 

დამანჰური 160 კილომეტრითაა დაცილებული ქვეყნის დედაქალაქ კაიროს, ხოლო 70 კილომეტრით კი ალექსანდრიას. 2011 წლის მონაცემებით მისი მოსახლეობა შეადგენდა 242,700 ადამიანს. 

## იხილეთ აგრეთვე
* ეგვიპტის ქალაქები

## სქოლიო
კატეგორია:ეგვიპტის ქალაქები
კატეგორია:ბეჰეირის მუჰაფაზა
ელ-ფაიუმი

**ელ-ფაიუმი** () — ქალაქი ეგვიპტეში. ელ-ფაიუმის მუჰაფაზის ადმინისტრაციული ცენტრი. მის სიახლოვეს მდებარეობს ფაიუმის ოაზისი. ქალაქი 130 კილომეტრითაა დაცილებული ქვეყნის დედაქალაქ კაიროს. მოსახლეობის რაოდენობა 2006 წლის მიხედვით 315 940 ადამიანს შეადგენდა.

## სქოლიო
კატეგორია:ეგვიპტის ქალაქები
კატეგორია:ელ-ფაიუმის მუჰაფაზა
დაჰაბი

**დაჰაბი** () — ქალაქი ეგვიპტეში. სამხრეთ სინის მუჰაფაზაში. დაჰაბი მდებარეობს აკაბის ყურის სანაპიროზე, რომლის მეშვეობით უკავშირდება წითელ ზღვას. ქალაქი 80 კილომეტრითაა დაცილებული შარმ-ელ-შეიხს. ექვსდღიანი ომის დროს ქალაქი ოკუპირებული იქნა ისრაელის მიერ. 

## სქოლიო
კატეგორია:ეგვიპტის ქალაქები
კატეგორია:სამხრეთ სინის მუჰაფაზა
კატეგორია:ეგვიპტის ტურისტული ღირსშესანიშნაობები
სავლაკის მონეტა

**სავლაკის მონეტა** — 3 ტიპის ვერცხლისა და სპილენძის მცირე ზომის მონეტები. შემორჩენილია 7 ცალი (3 ცალი დაცულია ბერლინის მუზეუმში, 3 - მოსკოვის იატორიის მუზეუმში, 1 - ბრიტანეთის მუზეუმში). მასა (გრამობით)1,04; 1,65; 1,17; 1,45; 0,98; 1,75. 

I ტიპის მონეტების შუბლზე გამოსახულია მარჯვნივ მობრუნებული მამაკაცის თავი სხივებიან გვირგვინში; ზურგზე —  მარჯვნივ მიბრუნებული ხარის თავი, რომლის ზემოთ და ქვემოთ ბერძნული ზედწერილია;

II ტიპის მონეტების შუბლზე გამოსახულია მიბრუნებული მამაკაცის თავი სხივებიან გვირგვინში; ზურგზე  — ვარდი და ბერძნული ლეგენდა BAE/Λ  EΛV...;

III ტიპის მონეტების შუბლზე სხივებიან გვირგვინში გამოსახულია მამაკაცის თავი ფასში. ზურგზე — ფრთოსანი ელვა, რომლის ზემოთ და ქვემოთ წარწერაა:BAE/...  EΛV 

როდოსული ანალოგიების მიზედვით, ზემოთ აღწერილი მონეტები ძვ. წ. II საუკუნის II ნახევრით თარიღდება. მეცნიერთა ნაწილი ზედწერილს აღადგენს როგორც БΛЕ/ΛЕ·Ώξ  ΕΑVΛΑΚΟV (ე. ი. მეფე სავლაკისა) და ამის საფუძველზე მონეტებს კოლხეთის სამეფოს უკავშირებს. ზოგი მეცნიერი კი კითხულობს ასე: BAE/ΛЕΛЕ ΕΑVΜΑΚΟV (ე. ი. მეფე სავმაკისა) და მონეტებს ბოსფორის სამეფოს მიაწერს. აღსანიშნავია, რომ ძვ. წ. II საუკუნის II ნახევარში კოლხეთში სამეფოს არსებობა და სავლაკის რეალობა სხვა წყაროებით არ დასტურდება. სავმაკი კი ისტორიული პიროვნებაა და სწორედ მან ძვ. წ. II საუკუნის დასასრულს, ბოსფორში მიიტაცა მცირე ხნით სამეფო ხელისუფლება.

## ლიტერატურა
კატეგორია:მონეტები
დახლა

**დახლა** () — ქალაქი ეგვიპტეში. ახალი ველის მუჰაფაზის ერთ-ერთი უმნიშვნელოვანესი ქალაქი. წარმოადგენს ოაზისების ჯგუფს ლიბიის უდაბნოს სამხრეთ ნაწილში, ეგვიპტის ტერიტორიაზე. 

ქალაქი 350 კილომეტრითაა დაცილებული ქვეყნის უმთავრეს მდინარე ნილოსს. მოსახლეობის რაოდენობა 2002 წლის მიხედვით 75 000 ადამიანს შეადგენდა, ფართობი — 2 000 კმ²-ს.

## იხილეთ აგრეთვე
* ეგვიპტის ქალაქები

## სქოლიო
კატეგორია:ეგვიპტის ქალაქები
კატეგორია:ახალი ველის მუჰაფაზა
ჩეროკი (ენა)

**ჩეროკი** (ᏣᎳᎩ   [*ცალაგი*]) — იროკეზული ენა, რომლეზეც ლაპარაკობენ ჩეროკის ტომის ინდიელები. სამხრეთ იროკეზული შტოდან ერთადერთია, რომელიც იხმარება. ენას აქვს თავისებური მარცვლოვანი დამწერლობა, რომელიც სეკვოიამ მოიგონა.

## დამწერლობის ტიპი 
1812 წლიდან ენას აქვს თავისებური მარცვლოვანი დამწერლობა, რომელიც 85 სიმბოლოსგან შედგება. ზოგი ლათინურ ასოს ჰგავს, მაგრამ სულ სხვა მნიშვნელობა აქვს. მიუხედავად იმისა, რომ მოლაპარაკეთა რაოდენობა მცირეა, ენას დიალექტი **ოტალი** გააჩნია. მისი დამწერლობა უფრო დახვეწილია და შედგება 122 მარცვლისაგან. 

კატეგორია:იროკეზული ენები
კატეგორია:ჩეროკი
კატეგორია:ინდიელთა ენები
კატეგორია:აშშ-ის ენები
ბერგამო

**ბერგამო** (, ) - ქალაქი ლომბარდიაში, იტალია, მილანიდან 40 კმ-ში. ძველი ქალაქი მდებარეობს ზღვის დონიდან 380 მ სიმაღლეზე.

## კლიმატი 
## დაძმობილებული ქალაქები 
*  გრინვილი, აშშ
*  პუებლო, აშშ
*  მიულუზი, საფრანგეთი
*  ტვერი, რუსეთი
*  ბენგბუ, ჩინეთი
*  ბუენოს-აირესი, არგენტინა
*  კოჩაბამბა, ბოლივია (2008-დან)

## სქოლიო 
კატეგორია:იტალიის ქალაქები
ბანი-სუაფი

**ბანი-სუაფი** () — ქალაქი ეგვიპტეში, ბანი-სუაფის მუჰაფაზის ადმინისტრაციული ცენტრი. გაშენებულია მდინარე ნილოსის ნაპირას. ბანი-სუაფი 115 კილომეტრითაა დაცილებული ქვეყნის დედაქალაქ კაიროს. 2008 წლის მიხედვით ქალაქის მოსახლეობა 219 754 ადამიანს შეადგენდა. 

## კლიმატი 
## იხილეთ აგრეთვე
* ეგვიპტის ქალაქები

## სქოლიო 

კატეგორია:ეგვიპტის ქალაქები
ბანჰა

**ბანჰა** () — ქალაქი ეგვიპტეში. მდებარეობს ქვეყნის ჩრდილოეთ ნაწილში. კალიუბიის მუჰაფაზის ადმინისტრაციული ცენტრი. მოქცეულია მდინარე ნილოსის დელტაში. 

ქალაქში მდებარეობს ბანჰის უნივერსიტეტი. ბაჰნა 48 კილომეტრითაა დაცილებული ქვეყნის დედაქალაქ კაიროს. 2008 წლის მიხედვით მოსახლეობა 2 479 347 ადამიანს შეადგენდა. 

## რესურსები ინტერნეტში 
* კალიუბიას საგუბერნატოროს ოფიციალური საიტი  
* Qalyubia Group FaceBook 

კატეგორია:ეგვიპტის ქალაქები
კატეგორია:კალიუბიის მუჰაფაზა
სამოქალაქო ავიაცია

[thumb|260px|ძირითადი ავიახაზების სია [2009|2009 წლისთვის ]]
**სამოქალაქო ავიაცია** — ავიაცია, რომელიც გამოყენების მიზნის მიხედვით იყოფა სატრანსპორტო და საერთო დანიშნულების ავიაციად. სამოქალაქო ავიაცია,რომელიც გამოიყენება საჰაერო გადაყვანა-გადაზიდვების განსახორციელებლად, მიეკუთვნება სატრანსპორტო ავიაციას. სამოქალაქო ავიაცია, რომელიც არ გამოიყენება სატრანსპორტო ავიაციის მიზნებისათვის, მიეკუთვნება საერთო დანიშნულების ავიაციას.სამოქალაქო ავიაცია, რომელიც ჩვენს დროში გახდა არა მარტო შიდა, არამედ საერთაშორისო მიმოსვლის მნიშვნელოვანი საშუალებაც, ქვეყნებსა და ხალხებს შორის პოლიტიკური, ეკონომიკური, კულტურული და სხვა კავშირების განმტკიცებაში არსებით როლს ასრულებს. სამოქალაქო ავიაციის საშუალებით ჩამოყალიბდა საერთაშორისო საჰაერო მომოსვლის მსოფლიო ქსელი, რომელიც სახელმწიფოთა შორის მშვიდობიანი ურთიერთობის განუყოფელ ელემენტად იქცა. ამიტომ საერთაშორისო საჰაერო მიმოსვლის შემდგომი განვითარებისათვის ხელშეწყობა მჭიდროდ არის დაკავშირებული თანამედროვეობის მნიშვნელოვან ამოცანასთან — საერთაშორისო მშვიდობის დაცვასა და განმტკიცებასთან. სამოქალაქო ავიაცია გვევლინება როგორც საერთაშორისო საჰაერო ტრანსპორტი. ამ საქმიანობის შედეგად, სახელმწიფოთა შორის მათი ტერიტორიის თავზე რეგულარული და არარეგულარული საერთაშორისო ფრენების ორგანიზაციის გამო, აღმოცენდება სპეციფიკური სახელმწიფოთაშორისი საავიაციო ურთიერთობები. ასეთი ფრენების შესრულება რეგულირდება სპეციალური აერსანავიგაციო წესებით, რომლებიც ქმნის საერთაშორისო ფრენების რეჟიმს.
 
## ლიტერატურა 
* დავით გეფერიძე, **საერთაშორისო საჰაერო სამართალი**, თბ.2009 ,გამომცემლობა „მერიდიანი“)

კატეგორია:ავიაცია
კატეგორია:ტრანსპორტი
ქსანი

**ქსანი** — მდინარე საქართველოში. მიედინება ახალგორის, კასპისა და მცხეთის მუნიციპალიტეტების ტერიტორიებზე. ქსანი მდინარე მტკვრის მარცხენა შენაკადია. სიგრძე 84 კილომეტრი, აუზის ფართობი 885 კმ². სათავე აქვს ყელის ვულკანურ ზეგანზე, ყელის ტბიდან, ზღვის დონიდან 2914 მ სიმაღლეზე, ზემო და შუა დინებაში ვიწრო ხეობა აქვს, მუხრანის ვაკეზე — ფართო. შესართავთან კვეთს სხალტბის სერს და ისევ ვიწრო ხეობას აჩენს. მთავარი შენაკადებია: ცხრაძმულა, ჭურთა, ალეურა. საზრდოობს თოვლის, წვიმისა და მიწისქვეშა წყლით. წყალდიდობა — გაზაფხულზეა, წყალმცირობა — ზამთარში. ზაფხულსა და შემოდგომაზე იცის წვიმებით გამოწვეული წყალმოვარდნები.

საშუალო წლიური ხარჯი შესართავთან 15 მ³/წმ. მყარი ნატანის საშუალო წლიური ხარჯი 6,6 კგ/წმ. იყენებენ სარწყავად.

ქსნის ხეობა მთიან მონაკვეთში წარმოდგენილია მორფოლოგიურად განსხვავებული უბნებით. ყელის მთიანეთის ფარგლებში იგი შედარებით მცირე სიღრმეზეა ჩაჭრილი. ჟამუსუს ხეობაში ჩადინების შემდეგ ქსანი მიედინება უკვე ღრმა ხეობაში. უფრო ვიწროა ამ ხეობის ზემონაწილი სოფელ ელოიანის ზემოთ, ხოლო ქვემოთ, სოფელ ლარგვისამდე ხეობა რამდენადმე განიერდება და მჭიდროდ არის დასახლებული. ლარგვისიდან დაწყებული, ქსნის ხეობას საკმაოდ განიერი ბრტყელი ჭალა აქვს, სადაც გვხვდება აკუმულაციური ტერასები, რომლებიც კარგად არიან განვითარებული იკოთისა და ახალგორის ქვემოთ. ახალგორის ქვაბულში დაგროვილი ალუვიური კენჭნარები დაძირულია ქსნის ტალვეგზე დაბლა, რაც ზედა მეოთხეულ ჩაღუნვაზე მიუთითებს.

ჯერ კიდევ 1930-იან წლებში ალექსანდრე ჯანელიძემ გამოთქვა ვარაუდი, რომ მდინარე ქსანი წარსულში მიედინებოდა აღმოსავლეთისაკენ მუხრანის ხეობით, ერთვოდა არა მტკვარს, არამედ არაგვს. პეტრე გამყრელიძის აზრით, მდინარეები ქსანი და რეხულა აღმოსავლეთისკენ მიედინებოდნენ და ერთვოდნენ მდინარე არაგვს.

## გალერეა 

Ksani River.jpg
Ksani valley as seen from Ksani fortress (Photo A. Muhranoff, 2011).jpg
Ksani fortress-1 (Photo A. Muhranoff, 2011).jpg

## სქოლიო
კატეგორია:მცხეთა-მთიანეთის მხარის მდინარეები
კატეგორია:შიდა ქართლის მხარის მდინარეები
კატეგორია:მტკვრის შენაკადები
კატეგორია:ქსანი
ასიუტი

**ასიუტი** () — ქალაქი ეგვიპტეში. მდებარეობს ქვეყნის ჩრდილოეთ ნაწილში. წარმოადგენს ასიუტის მუჰაფაზის ადმინისტრაციულ ცენტრის. გაშენებულია მდინარე ნილოსის ნაპირებზე. 2006 წლის მონაცემებით ქალაქში 389,307 ადამიანი ცხოვრობდა. 

## დაძმობილებული ქალაქები 
*  იასი, რუმინეთი

## იხილეთ აგრეთვე 
* ეგვიპტის ქალაქები

## სქოლიო
კატეგორია:ეგვიპტის ქალაქები
კატეგორია:ძველი ეგვიპტის ქალაქები
კატეგორია:ასიუტის მუჰაფაზა
კატეგორია:ეგვიპტის ტურისტული ღირსშესანიშნაობები
საერთაშორისო აეროპორტი

300px|მინიატიურა|სან-ფრანცისკოს საერთაშორისო აეროპორტი ღამით
**საერთაშორისო აეროპორტი** — აეროპორტი, რომელიც ახორციელებს საერთაშორისო საჰაერო გადაყვანა-გადაზიდვების მომსახურებას და უზრუნველყოფილია საბაჟო, სასაზღვრო და სანიტარიულ-საკარანტინო კონტროლით. თანამედროვე აეროპორტი ტექნიკური თავალსაზრისით წარმოადგენს საინჟინრო-ტექნიკური მოწყობილობების რთულ კომპლექსს, რომელიც შეიცავს აეროდრომს, სამგზავრო ტერმინალს, რომელიც განკუთვნილია გაფრენამდე და გაფრენის შემდეგი მომსახურებისათვის, სატვირთო ტერმინალი, სამოსამსახურეო ტექნიკური ტერიტორია,  აეროდრომის წინა ტერიტორია და სხვა. იურიდიული თვალსაზრისით „აეროპორტი“ განისაზღვრება, როგორც ავიასაწარმო, რომელიც ახორციელებს მგზავრების, ხელბარგის, ტვირთების მიღებას და გაგზავნას და საჰაერო ხომალდების მომსახურებას. სხვა სახელმწიფოების კანონმდებლობაში „აეროპორტის“ განსაზღვრება არ არის მოცემული, თუმცა მასში თვით ეს ტერმინი ზოგჯერ გამოყენებულია. აეროპორტში საერთაშორისო რეისების მგზავრებთან დაკავშირებით ეროვნული წესები ითვალისწინებს საბაჟო – ადმინისტრაციული ფორმალობის დაცვას, რომელსაც წარმოადგენს საბაჟო შემოწმება; სანიტარული – საკარანტინო კონტროლი, საპასპორტო კონტროლი; სპეციალური კონტროლი. საბაჟო კონტროლი შედგება საბაჟო დეკლარაციის შევსებისაგან და საკუთარი ტვირთის წარმოდგენისაგან საბაჟო დეკლარაციაში და პასპორტის შემოწმება საბაჟო ინსპექტორის მიერ. სანიტარული-საკარანტინო კონტროლი შედგება პირად შემოწმებისაგან, ჩამოფრენილი და გასაფრენი მგზავრების შემოწმებას (სამედიცინო სერტიფიკატი, რომელიც აუცილებელია ქვეყანაში ტრანზიტის შეტანისათვის). აცრების დამადასტურებელი სერტიფიკატის გარეშე მგზავრი შეიძლება არ დაიშვას გაფრენისთვის. საპასპორტო კონტროლი გულისხმობს, ჩამოსასვლელი და წამსვლელი ვიზების სინამდვილესთან შემოწმებას და ასევე ტრანზიტული ვიზის არსებობას განსაკუთრებულ შემთხვევაში. სპეციალური კონტროლი გულისხმობს იმას, რომ მგზავრები გადიან ფრენის უსაფრთხოებისათვის შემოწმებას, რომელიც შედგება მგზავრის ნივთების შემოწმებით, არის თუ არა ფრენისათვის დაშვებული ნივთები საჰაერო ტრანსპორტში. მასში ნაგულისხმევია ცეცხლსასროლი და ცივი იარაღი, საბრძოლო და არაფეთქებადი ხელსაწყოები, საწამლავი, შხამიანი, ფეთქებად საშიში და ა.შ.

## რესურსები ინტერნეტში
* Airport World  

კატეგორია:აეროპორტები
ელ-არიში

**ელ-არიში** () — ქალაქი ეგვიპტეში. მდებარეობს ქვეყნის ჩრდილოეთ ნაწილში, სინის ნახევარკუნძულზე. ჩრდილოეთ სინის მუჰაფაზის ადმინისტრაციული ცენტრი. 

გაშენებულია ხმელთაშუა ზღვის ნაპირებზე. ელ-არიში 344 კილომეტრითაა დაცილებული ქვეყნის დედაქალაქ კაიროს. 2006 წლის მონაცემებით მისი მოსახლეობა 141 595 ადამიანს შეადგენდა.

## იხილეთ აგრეთვე
*ეგვიპტის ქალაქები

## რესურსები ინტერნეტში 
* ელ-არიში

კატეგორია:ეგვიპტის ქალაქები
კატეგორია:ჩრდილოეთ სინის მუჰაფაზა
კატეგორია:ეგვიპტის ტურიზმი
აბიდოსი (ეგვიპტე)

**აბიდოსი** () — ძველი ეგვიპტის „საღვთო ქალაქი“ და ერთ-ერთი უმნიშვნელოვანესი არქეოლოგიური ძეგლი თანამედროვე ეგვიპტის სუჰაგის პროვინციაში, უდაბნოში, მდინარე ნილოსის დასავლეთ ნაპირზე, ქალაქ ელ-ბალუანის მახლობლად. 

აბიდოსი წარმოადგენდა ევიპტის პირველი ორი დინასტიის ფარაონთა განსასვენებელს და მოგვიანებით ოსირისის კულტის ცენტრს. ოსირისის ტაძარზე აბიდოსში განსაკუთრებით თუთმოს III და რამსეს III ზრუნავდნენ. ზოგიერთ ფარაონს აქ კენოტაფიც ჰქონდა. აღსანიშნავია აბიდოსის ერთ-ერთი ულამაზესი ძეგლი — სეთი I-ის ტაძარი, რომელშიც აღმოჩნდა ე.წ. აბიდოსის მეფეთა სია, ვრცელი რელიეფი, რომელზეც სეთი და მისი ვაჟი რამსეს II ძღვენს სწირავენ 76 გარდაცვლილი წინამორბედის კარტუშს.  

## ლიტერატურა 
* 
* 
* 
* 

## რესურსები ინტერნეტში 
* 
* *Encyclopædia Britannica Online*, "Abydos" search: EncBrit-Abydos, importance of Abydos.
*The Mortuary Temple of Seti I at Abydos 
*University of Pennsylvania Museum excavations at Abydos

კატეგორია:ძველი ეგვიპტის ქალაქები
კატეგორია:სუჰაგის მუჰაფაზა
ევროპის დაისი

**ევროპის დაისი** () — ოსვალდ შპენგლერის ორტომიანი ფილოსოფიური შრომა, რომლის პირველი ტომი გამოქვეყნდა 1918 წელს. შპენგლერმა გადახედა ნაშრომს 1922 წელს და გამოაქვეყნა მეორე ტომი სახელწოდებით „მსოფლიო ისტორიის პერსპექტივები“ 1923 წელს. თავის ნაშრომში შპენგლერი აღნიშნავდა, რომ არ არსებობს ისტორიის ლინეალური პროგრესი. შპენგლერი მიუთითებდა „მაღალი კულტურების“ (ეგვიპტური, ბაბილონური, ინდური, ბერძნულ-რომაული, ჩინური და ა.შ.) ბედს, და ამბობდა, რომ ისინი იბადებიან (მცენარეებივით — განსაზღვრულ მიწაზე), და კვდებიან, როდესაც სრულად ახორციელებენ თავიანთ შესაძლებლობებს. ისტორია ასეთი კულტურების „კოლექტიური ბიოგრაფიაა“.

## რესურსები ინტერნეტში
*სრული ტექსტი 

## სქოლიო
კატეგორია:1918 წლის წიგნები
პოლ ვერჰოვენი

მარჯვნივ|მინი|250პქ|პოლ ვერჰოვენი
**პოლ ვერჰოვენი** (; დ. 18 ივლისი, 1938) — ნიდერლანდელი რეჟისორი, სცენარისტი და პროდიუსერი, რომელიც მოღვაწეობს როგორც ნიდერლანდებში, ასევე აშშ-ში. ფართო მასებისათვის ცნობილი გახდა ფილმებით: „ძირითადი ინსტინქტი“ (1992), „ყველაფრის გახსენება“ (1990) და „უჩინმაჩინი“ (2000).

## რესურსები ინტერნეტში 
*
* 
* 

კატეგორია:ნიდერლანდელი კინორეჟისორები
კატეგორია:ნიდერლანდელი სცენარისტები
კატეგორია:ნიდერლანდელი პროდიუსერები
კატეგორია:დაბადებული 1938
კატეგორია:დაბადებული 18 ივლისი
კატეგორია:ცოცხალი ადამიანები
ოსვალდ შპენგლერი

**ოსვალდ არნოლდ გოტფრიდ შპენგლერი** (; დ. 29 მაისი, 1880, ბლანკენბურგი — გ. 8 მაისი, 1936, მიუნხენი) — გერმანელი ისტორიკოსი და ფილოსოფოსი. ავტორი გახმაურებული ნაშრომისა ევროპის დაისი (Der Untergang des Abendlandes), რომელიც მან 1918—1923 წლებში გამოაქვეყნა.

სწავლობდა მიუნხენის და ბერლინის უნივერსიტეტებში. 1904 წელს მიენიჭა დოქტორის ხარისხი. მუშაობდა მასწავლებლად ჰამბურგში.

ოსვალდ შპენგლერი დასავლური ცივილიზაციის ისტორიას ყოფს ორ ნაწილად; ქრისტიანობის ხანა - შუა საუკუნეებიდან მეთვრამეტე საუკუნემდე და თანამედროვეობა - (მოდერნი) - სადაც რელიგია მეცნიერებამ, ინტუსტრიალიზაციამ და დემოკრატიამ ჩაანაცვლა.

პირველი მსოფლიო ომის დამთავრებამდე ცოტა ხნით ადრე, 1918 წლის ზაფხულში, გერმანიის წიგნის მაღაზიებში გამოჩნდა ყველასათვის უცნობი ავტორის, ოსვალდ შპენგლერის წიგნი "Der Untergang des Abendlandes" ( „ევროპის დაისი“), რომელიც ძალიან სწრაფად გაიყიდა. მალე იგი მეორედ და მესამედ გამოიცა, კიდევ ცოტა ხნის შემდეგ, გერმანიის გარდა, წიგნზე დანარჩენი ევროპაც ალაპარაკდა. ყველასათვის უცნობი მასწავლებელი ერთბაშად იქცა ცნობილ პიროვნებად. იშვიათია წიგნი და ავტორი ასეთი წინააღმდეგობრივი საინტერესო ბიოგრაფიით.

თავის ნაშრომში ,,დასავლეთის დაისი” შპენგლერი აღნიშნავდა, რომ არ არსებობს ისტორიის ლინეალური პროგრესი. შპენგლერი მიუთითებდა ,,მაღალი კულტურების” (ეგვიპტური, ბაბილონური, ინდური, ბერძნულ-რომაული, ჩინური და ა.შ.) ბედს, და ამბობდა, რომ ისინი იბადებიან (მცენარეებივით - განსაზღვრულ მიწაზე), და კვდებიან, როდესაც სრულად ახორციელებენ თავიანთ შესაძლებლობებს. ისტორია ასეთი კულტურების ,,კოლექტიური ბიოგრაფიაა”.

ოსვალდ შპენგლერის ნააზრევის პოპულარიზაციას კონსტანტინე გამსახურდია ეწეოდა XX საუკუნის პირველი ნახევარში ქართულ პრესის ფურცლებზე.

თავის ნამუშევარში შპლენგლერი ამბობს:

## ლიტერატურა 
* შპენგლერი, ოსვალდ. „ევროპის დაისი,“ თბ., „მანდარიას სტამბა“, 2005
* „პოლიტიკის ფილოსოფია“, (ედ. კოდუასა და დ. გეგეშიძის რედაქციით), თბ., „კეგელი“, 1995
* კულტუროლოგია, (გურამ ლორთქიფანიძის რედაქციით), თბ., „თბილისის უნივერსიტეტის გამომცემლობა“, 2001

## რესურსები ინტერნეტში 
*.
*S. Srikanta Sastri, Oswald Spengler on Indian Culture
*Spengler, Oswald  The Decline of the West v. 1 (1926) and v. 2 (1928), Alfred A. Knopf
*Complete bibliography of Spengler's essays, lectures, and books, including translations, arranged chronologically 
*The Modernism Lab: Oswald Spengler 
*Works by Oswald Spengler, at Unz.

## სქოლიო
კატეგორია:გერმანელი ისტორიკოსები
კატეგორია:XX საუკუნის გერმანელი ფილოსოფოსები
კატეგორია:დაბადებული 1880
კატეგორია:გარდაცვლილი 1936
კატეგორია:XX საუკუნის გერმანელი ისტორიკოსები
კატეგორია:კულტურის ისტორიკოსები
კატეგორია:ისტორიის ფილოსოფოსები
კატეგორია:ტექნოლოგიის ფილოსოფოსები
კატეგორია:XX საუკუნის გერმანელი მამაკაცი მწერლები
კატეგორია:გერმანელი მამაკაცი არამხატვრული მწერლები
სამოქალაქო ავიაციის საერთაშორისო ორგანიზაცია

**სამოქალაქო ავიაციის საერთაშორისო ორგანიზაცია** (ICAO) არსებობს 1947 წლის 4 აპრილიდან. მისი ამოცანებისა და მიზნების, სტრუქტურისა და კომპეტენციის საწესდებო დებულებები მოცემულია ჩიკაგოს 1944 წლის კონვენციის მეორე ნაწილის გათვალისწინებით. ამასთან იკაო-ს ნორმები გვხვდება ჩიკაგოს 1944 წლის კონვეციის I და III ნაწილებში. ესაა იკაოს წესდების თავისებურება. საერთაშორისო სამოქალაქო ავიაციის სწრაფმა განვითარებამ ანუ სახელმწიფოთა სამოქალაქო ავიაციამ, რომლებიც დაკავებული იყვნენ საერთაშორისო საჰაერო მიმოსვლით, განაპირობა 1944 წლის ნოემბერში ჩიკაგოს კონფერენციაზე საერთაშორისო სამოქალაქო ავიაციის შესახებ კონვენციის დადება (1944 წლის ჩიკაგოს კონვენცია) და სამოქალაქო ავიაციის საერთაშორისო ორგანიზაციის (იკაო) დაარსება. ჩიკაგოს 1944 წლის კონვენციისა და იკაო-ს საქმიანობის ძირითადი მიზანია საერთაშორისო სამოქალაქო ავიაციის უსაფრთხო და მოწესრიგებულ განვითარება, თანაბარი შესაძლებლობის საფუძველზე საერთაშორისო საჰაერო მიმოსვლის გონივრულად და მომჭირნედ განხორციელება (1944 წლის ჩიკაგოს კონვენციის პრეამბულა). იკაოს მიერ შემუშავებული და მიღებული ტექნიკურ-იურიდიული მოთხოვნების მთავარი თავისებურებაა ის, რომ ისინი ტექნიკურ-იურიდიული ეტალონებია, რომლებსაც აქვს მორალურ-პოლიტიკური, მაგრამ არა იურიდიული მნიშვნელობა. სახელმწიფო, რომელიც ეთანხმება ამა თუ იმ სტანდარტს, რეკომენდებულ პრაქტიკას ან წესებს, ნებისმიერ დროს შეუძლია მათი უარყოფა, თუკი ამას საჭიროდ ჩათვლის. მაგრამ ვინაიდან იკაოს ბევრი ტექნიკურ-იურიდიული მითითება იძლევა საერთაშორისო ფრენების უსაფრთხოების საჭირო დონის გარანტიას, სახელმწიფოები ცდილობენ ზედმიწევნით შეასრულონ ისინი. მათი შესრულებისაგან თავის არიდება გარდაუვალად გამოიწვევს საერთაშორისო ფრენების უსაფრთხოების დონის შემცირებას. აი, ამიტომ ანიჭებენ სახელმწიფოები უპირატესობას იკაოს სტანდარტების შესრულებას.

## რეგიონები და რეგიონული ოფისები 
**სასო**-ს აქვს შვიდი რეგიონული ოფისი, რომელიც ცხრა რეგიონს განაგებს.
:1. აზია და წყნარი ოკეანე, ბანგკოკი, ტაილანდი
:2. ახლო აღმოსავლეთი, კაირო, ეგვიპტე
:3. დასავლეთ და ცენტრალური აფრიკა, დაკარი, სენეგალი
:4. სამხრეთ ამერიკა, ლიმა, პერუ
:5. ჩრდილოეთ ამერიკა, ცენტრალური ამერიკა და კარიბის ზღვა, მეხიკო, მექსიკა
:6. აღმოსავლეთ და სამხრეთ აფრიკა, ნაირობი, კენია
:7. ევროპა და ჩრდილოეთ ატლანტის ოკეანე, პარიზი, საფრანგეთი

## ლიდერები 
### გენერალური მდივნების სია 
*  ალბერტ როპერი (1944-1951)
*  კარლ ლიუნგბერგი (1952-1959)
*  რონალდ მაკალისტერ მაკდონელი (1959-1964)
*  ბერნარდუს ტილმან ტვაითი (1964-1970)
*  ასად კოტაიტე (1970-1976)
*  ივ ლამბერი (1976-1988)
*  შივინდერ სინგ სიდუ (1988-1991)
*  ფილიპე როშატი (1991-1997)
*  რენატო კლაუდიო კოსტა პერეირა (1997-2003)
*  ტაიებ შერიფი (2003-2009)
*  რეიმონდ ბენჯამინი (2009-დღემდე)

### საბჭოს პრეზიდენტების სია 
*  ედვარდ პირსონ ვორნერი (1947-1957)
*  ვალტერ ბინაგი (1957-1976)
*  ასად კოტაიტე (1976-2006)
*  რობერტო კობე გონსალესი (2006-დღემდე)

[thumb|250px|ICAO-ს შტაბ-ბინა [მონრეალი, კანადა]]
## ლიტერატურა 
* დავით გეფერიძე, საერთაშორისო საჰაერო სამართალი, გვ. 154-165, თბ., 2009, გამომცემლობა „მერიდიანი“.

## რესურსები ინტერნეტში 
* ICAO-ს მთავარი საიტი(ინგლისური/ფრანგული)
* ICAO-ს ევროპის რეგიონული საიტი 
* აეროპორტების საძიებელი კოდების მიხედვით 

კატეგორია:ავიაცია
კატეგორია:საერთაშორისო ორგანიზაციები
კატეგორია:ორგანიზაციები ანბანის მიხედვით
ელ-ალამაინი

**ელ-ალამაინი** () — ქალაქი ეგვიპტეში. მდებარეობს ქვეყნის ჩრდილოეთ ნაწილში და გაშენებულია ხმელთაშუა ზღვის სანაპიროზე. მატრუჰის მუჰაფაზის მნიშვნელოვანი დასახლებული პუნქტი. ელ-ალამაინიდან 106 კილომეტრში მდებარეობს ალექსანდრია, 240 კილომეტრში კი ქვეყნის დედაქალაქი კაირო. 2007 წლის მონაცემებით ქალაქში 7 397 ადამიანი ცხოვრობდა. მეორე მსოფლიო ომის პერიოდში ელ-ალამაინის ტერიტორიაზე მნიშვნელოვანი ბრძოლები იმართებოდა, რომელთაგანაც აღსანიშნავია 1942 წლის 1-27 ივლისის ბრძოლები. 

## იხილეთ აგრეთვე
*ეგვიპტის ქალაქები

## რესურსები ინტერნეტში 
* ელ-ალამაინი

კატეგორია:ეგვიპტის ქალაქები
კატეგორია:მატრუჰის მუჰაფაზა
კატეგორია:ეგვიპტის ტურიზმი
საზღავი

**საზღავი**, *საზღაო*, *საზღავო* — ძველი ქართული იურიდიული ტერმინი, რომლითაც აღინიშნებოდა:
*გადასახად-გამოსაღები;
*ფასის ნახევარი, რომელსაც „სამოყალნო“ ანუ საბეგრო ადგილ-მამულის ფასდაკლებით გაყიდვის შემთხვევაში შეფასებისას „Vამოუშვებდნენ“ (სრულ ფასს დააკლებდნენ);
*ქონებრივი სასჯელი, რომელიც დამნაშავეს მარტივი ქურდობის (კერძოდ, ცხენის პირველად მოპარვისა) და მსუბუქი დაჭრისათვის ეკისრებოდა. 

ასეთი საზღაურების მიღებას „საზღავად აღება“ ერქვა. „ეკლესიის კაცთა“ დაზარალების შემთხვევაში საზღავს ეკლესია ჩაიბარებდა. პარვის საზღავი იგივე იყო, რაც საზღაური შვიდეული.  მიწის ნაკვეთს საზღავად მოწმეთა თანდასწრებით იღებდნენ. საზღავად აღებულ სახლს კაბალა დაედებოდა.

## ლიტერატურა
* *დოლიძე ი.,* ძველი ქართული სამართალი, თბ., 1953, გვ. 206, 363;
**ჯავახიშვილი ივ.*, ქართული სამართლის ისტორია, წგნ. 2, ტფ., 1929;
**ფუტკარაძე ი.*, ქსე, ტ. 8, გვ. 652, თბ., 1984

კატეგორია:ძველი ქართული სამართალი
ტრიტონი (გვარი)

**ტრიტონი** () — კუდიანი ამფიბიების გვარი სალამანდრისებრთა ოჯახისა. მათი სხეულის სიგრძე 18 სმ აღწევს. მათი სხეული გვერდებიდან შებრტყელებულია. კუდი თევზის კუდის ფარფლს მოგვაგონებს. ფეხები მოკლე და სუსტი აქვთ. ცნობილია 10 სახეობა. გავრცელებული არიან ევროპაში, აზიის მრავალ ადგილას. ზამთარს ატარებენ ხმელეთზე: მღრღნელების სოროებში, ხის კუნძების, მორების ან ქვების ქვეშ. გაზაფხულობით გადადიან წყალსატევში, სადაც მრავლდებიან. ახასიათებთ შინაგანი განაყოფიერება. ლარვას გარდაქმნა 3—5 თვემდე გრძელდება. იკვებებიან მცირე ზომის კიბოსნაირებით, მწერებითა და მათი მატლებით, ჭიებით. საქართველოში გვხვდება 3 სახეობა, მათ შორის მცირეაზიური ტრიტონის ერთ-ერთი ქვესახეობა — ქედიანი მცირეაზიური ტრიტონი (Triturus vittatus ophryticus), რომელიც აღწერილია თბილისის მიდამოებში, როგორც უნიკალური ქვესახეობა, შეტანალია საქართველოს წითელ წიგნში.

## ლიტერატურა 
კატეგორია:სალამანდრისებრნი
კატეგორია:ევროპის ამფიბიები
კატეგორია:აზიის ამფიბიები
კენა

**კენა** () — ქალაქი ეგვიპტეში. ქალაქი მდებარეობს ცენტრალურ ეგვიპტეში. კენაში ჩამოედინება მდინარე ნილოსი. ქალაქი 70 კილომეტრითაა დაცილებული ქალაქ ლუქსორს. კენას მცხოვრებთა რაოდენობა 2006 წლის მიხედვით 206 83 ადამიანს შეადგენს. ქალაქი კენას საგუბერნატოროს ადმინისტრაციული ცენტრია. 

## რესურსები ინტერნეტში 
*Early Morning Qena - A Short Film on Qena

კატეგორია:ეგვიპტის ქალაქები
კატეგორია:კენის მუჰაფაზა
ახმიმი

**ახმიმი** () — ქალაქი ეგვიპტეში. მდებარეობს ქვეყნის ცენტრალურ ნაწილში. სუჰაგის მუჰაფაზის მნიშვნელოვანი დასახლებული პუნქტი. გაწოლილია ნილოსის ხეობაში. ქალაქი 4 კილომეტრითაა დაცილებული სუჰაგის მუჰაფაზის ადმინისტრაციულ ცენტრ სუჰაგს. 2006 წლის მონაცემებით ქალაქში 98 469 ადამიანი ცხოვრობდა.

## იხილეთ აგრეთვე 
*ეგვიპტის ქალაქები
*სუჰაგის მუჰაფაზა

## სქოლიო 
კატეგორია:ეგვიპტის ქალაქები
კატეგორია:სუჰაგის მუჰაფაზა
ჰელუანი

**ჰელუანი** — ქალაქი ჩრდილოეთ ეგვიპტეში. ჰელუანი მოქცეულია მდინარე ნილოსის დელტაში. აქ მდებარეობს ჰელუანის უნივერსიტეტი. ჰელუანის მცხოვრებთა რაოდენობა 2006 წლის მიხედვით 643,327 ადამიანს შეადგენს. ქალაქი ჰელუანის საგუბერნატოროს ადმინისტრაციული ცენტრია. 

## რესურსები ინტერნეტში 
*Halwan, Egypt 

კატეგორია:ეგვიპტის ქალაქები
კატეგორია:ჰელუანის მუჰაფაზა
მუჰამედ ნაგიბი

thumb|150px|მუჰამედ ნაგიბი
**მუჰამედ ნაგიბი** (; დ. 20 თებერვალი, 1901 — გ. 29 აგვისტო, 1984)  — ეგვიპტის პირველი პრეზიდენტი, ქვეყნის სათავეში იდგა 1953 წლის 18 ივნისიდან 1954  წლის 14 ნოემბრამდე. გამალ აბდელ ნასერისთან ერთად, იგი იყო 1952 წლის ეგვიპტის რევოლუციის ერთ-ერთი მთავარი ლიდერი, რომელმაც დაამხო მუჰამედ ალის დინასტიის მმართველობა ეგვიპტესა და სუდანში. ნასერისთან აზრთა სხვადასხვაობის გამო იგი იძულებული გახდა წასულიყო სამსახურიდან და შემდგომი 18 წელი გაატარა პატიმრობაში, მანამ პრეზიდენტმა ანვარ ელ-სადათმა არ გაათავისუფლა იგი 1972 წელს.

## რესურსები ინტერნეტში 
* დავიწყებული პრეზიდენტი 

კატეგორია:ეგვიპტის პრეზიდენტები
კატეგორია:დაბადებული 20 თებერვალი
კატეგორია:დაბადებული 1901
კატეგორია:გარდაცვლილი 29 აგვისტო
კატეგორია:გარდაცვლილი 1984
კატეგორია:დამხობილი პრეზიდენტები
კატეგორია:ლიდერები რომლებმაც ძალაუფლება ხელში აიღეს პუტჩით
გამალ აბდელ ნასერი

**გამალ აბდელ ნასერი** (; დ. 15 იანვარი, 1918 — გ. 28 სექტემბერი, 1970) — ეგვიპტის მეორე პრეზიდენტი 1954 წლიდან მის სიკვდილამდე, 1970 წლამდე. ხელმძღვანელობდა სისხლიან სახელმწიფო გადატრიალებას, რომლის შედეგადაც დაამხეს მეფე ფარუკის მონარქია და გამოცხადდა რესპუბლიკა. დაიწყო მოდერნიზაციისა და სოციალისტური რეფორმების ახალი პერიოდი ეგვიპტეში, პანარაბული ნაციონალიზმის აბსოლუტური დაწინაურებასთან ერთად.

## ბიბლიოგრაფია
#### გამალ აბდელ ნასერის შრომები 
* *Memoirs of the First Palestine War* () (1955; Akher Sa'a)
* *President Gamal Abdel Nasser on Palestine* / Digitized (2008), 81 pages. University of Michigan
* "Memoirs of the First Palestine War", in 2, no. 2 (Win. 73): 3–32 (პირვ. ინგლ. თარგმანი, 1973)
* ''Egypt's Liberation: The Philosophy of the Revolution* () (1955; Dar al-Maaref) 
* *Towards Freedom* () (1959; Cairo-Arabian Company)
* *О египетской революции и арабо-советской дружбе* / Насер, Гамаль Абдель. - Москва : Б. и., 1977
* *نحن و العراق و الشيوعية / جمال عبد الناصر'' / Г.А. Насер. - Бейрут : Дар ан-нашр ал-'арабийа 
* *Проблемы египетской революции* / Г.А. Насер. - Москва : Межд. отн., 1979
* *President Gamal Abdel Nasser on non-alignment* / Gamal Abdel Nasser. - Information Dept., 1964
* *Where I Stand and why* / Gamal Abdel Nasser. - Embassy of the United Arab Republic, 1959
* *President Gamal Abdel Nasser on colonialism* / Gamal Abdel Nasser. - Information Dept., 1964

## რესურსები ინტერნეტში 
*  Official website   
* Video Clip analysing why Nasser ordered UN out of Sinai in 1967
* Video Clip analysing unintended consequences of Nasser's action
* Nasser's Challenge by Professor Martin Gilbert 

## სქოლიო 
კატეგორია:დაბადებული 15 იანვარი
კატეგორია:დაბადებული 1918
კატეგორია:გარდაცვლილი 28 სექტემბერი
კატეგორია:გარდაცვლილი 1970
კატეგორია:XX საუკუნის ეგვიპტელი პოლიტიკოსები
კატეგორია:ეგვიპტის პრეზიდენტები
კატეგორია:ეგვიპტის პრემიერ-მინისტრები
კატეგორია:ცივი ომის ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
კატეგორია:თანამდებობაზე გარდაცვლილი პრეზიდენტები
სალამანკის პროვინცია

[thumb|250px|სალამანკის მდებარეობა [ესპანეთი|ესპანეთში]]

**სალამანკა** — პროვინცია დასავლეთ ესპანეთში, ავტონომიური გაერთიანების, კასტილია და ლეონის დასავლეთ ნაწილში. შემოსაზღვრულია შემდეგი პროვინციებით: სამორა, ვალიადოლიდი, ავილა და კასერესი. მას ასევე ესაზღვრება პორტუგალია.

პროვინციაში ცხოვრობს 353,110 კაცი (2006 წლის მონაცემებით), რომლის 45% ცხოვრობს მის დედაქალაქ სალამანკაში. პროვინციაში არის 362 მუნიციპალიტეტი, რომლის ნახევარზე მეტი სოფელია 300 კაცზე ნაკლები მოსახლით.

## რესურსები ინტერნეტში
* პროვინციის საბჭო
* Salamanca.com
* Turismo en Salamanca
* Estado de los embalses de Salamanca
* Denominación de origen protegida *Jamón de Guijuelo*

კატეგორია:ესპანეთის პროვინციები
ქაფრ-ელ-შაიხი

**ქაფრ-ელ-შაიხი** () — ქალაქი ჩრდილოეთ ეგვიპტეში. მოქცეულია მდინარე ნილოსის დელტაში. ქალაქი 134 კილომეტრითაა დაცილებული ქვეყნის დედაქალაქ კაიროს. ქაფრ-ელ-შაიხის მცხოვრებთა რაოდენობა 2006 წლის მიხედვით 147 380 ადამიანს შეადგენდა. ქალაქი ქაფრ-ელ-შაიხის მუჰაფაზის ადმინისტრაციული ცენტრია.

## სქოლიო 
კატეგორია:ეგვიპტის ქალაქები
კატეგორია:ქაფრ-ელ-შაიხის მუჰაფაზა
ელ-ტური

მინიატიურა
**ელ-ტური** () — ქალაქი ეგვიპტეში.  მდებარეობს სინაის ნახევარკუნძულზე, სუეცის ყურის სანაპიროზე, სამხრეთ სინაის საგუბერნატოროს ადმინისტრაციული ცენტრი. 100 კილომეტრითაა დაცილებული ქალაქ შარმ-ელ-შეიხს. ელ-ტურს გააჩნია თავისი აეროპორტი და მცირე პორტი. 2007 წლის მონაცემებით ქალაქში ცხოვრობდა 16 129 ადამიანი. 

## იხილეთ აგრეთვე 
*ეგვიპტის ქალაქები

## რესურსები ინტერნეტში 
*http://www.egypttoday.com/article.aspx?ArticleID=6855 

კატეგორია:ეგვიპტის ქალაქები
კატეგორია:სამხრეთ სინის მუჰაფაზა
მუზუნგუ

**მუზუნგუ** (Muzungu) — სიტყვა, რომელმაც აღმოსავლეთ, ცენტრალური და სამხრეთ აფრიკის მრავალ ბანტუს ენაზე „თეთრი ადამიანის“ მნიშვნელობა შეიძინა. ადგილმდებარეობის მიხედვით ამ სიტყვის რამდენიმე ვარიაცია არსებობს. ამ რეგიონში ნებისმიერ ღია ფერის კანიან არააზიელ ადამიანს შეიძლება მზუნგუ/მუზუნგუ ეწოდოს.

კუთვნილებითი კიზუნგუ ან ჩიზუნგუ პირდაპირი მნიშვნელობით ნიშნავს „თეთრი ხალხის“. ამჟამად მან „თეთრი ხალხის ენის“ მნიშვნელობა შეიძინა, რაც მეტწილად ინგლისურ ენას ნიშნავს, ვინაიდან ამ ენას იყენებენ ძირითადად თეთრკანიანები აღმოსავლეთ აფრიკაში. თუმცა ის შეიძლება გამოყენებულ იქნას ნებისმიერი ევროპული ენისთვის.

სიტყვის ეტიმოლოგია მომდინარეობს სავარაუდოდ სიტყვების ზუნგუკა, ზუნგუშა, მზუნგუკაჯი — რაც ნიშნავს „ის, ვინც გარშემო მოძრაობს (ან ბევრს მოძრაობს)“ და სავარაუდოდ მიუთითებდა იმ ევროპელ ვაჭრებზე, რომლებიც აღმოსავლეთ აფრიკის ქვეყნებში მოგზაურობდნენ XVIII საუკუნეში. სიტყვა „თეთრი ადამიანის“ სინონიმი გახდა ამ ვაჭართა კანის ფერის გამო. თუმცა ადგილობრივი ხალხისთვის ევროპელთა კანის ფერი უფრო მოწითალო ან ვარდისფერთან ასოცირდებოდა. მაგალითისთვის კინიარუანდასა და კირუნდიში თეთრკანიანები ასევე ცნობილია სახელით რუტუკუ, რაც წითელს ნიშნავს. თუმცა ფორმალურად ამ სახელს არ იყენებენ, ვინაიდან თავსართი რუ- მას კნინობით მნიშვნელობას ანიჭებს.

კატეგორია:ეთნონიმები
კატეგორია:სუაჰილის სიტყვები და ფრაზები
ლეონ ჯექსონი

thumb|right|ლეონ ჯექსონი
**ლეონ ჯექსონი** (Leon Jackson; დ. 30 დეკემბერი, 1988)  — შოტლანდიელი მომღერალი, რომელმაც გაიმარჯვა ბრიტანულ ტელეშოუში **The X Factor** 2007 წელს. სიმღერა, რომელმაც მას გამარჯვება მოუტანა, "When You Believe", როგორც სინგლი გამოვიდა 2007 წლის დეკემბერში და #1 ადგილი დაიკავა ორივე UK-ის და ირლანდიის მუსიკალურ ჰიტ აღლუმებში.

კატეგორია:შოტლანდიელი მომღერლები
კატეგორია:დაბადებული  30 დეკემბერი
კატეგორია:დაბადებული 1988
კატეგორია:ცოცხალი ადამიანები
მაგინდანაოს ხოცვა-ჟლეტა

**მაგინდანაოს ხოცვა-ჟლეტა** ეწოდება 2009 წლის 23 ნოემბერს ფილიპინებში, მაგინდანაოს პროვინციაში მომხდარ მასობრივ პოლიტიკურ მკვლელობას, რომელსაც ორმოცდასამი ადამიანი ემსხვერპლა დაღუპულები იყვნენ ადგილობრივი პოლიტიკოსის, ქალაქ ბულუანის მერის, ისმაელ მანგუდადატუს ნათესავები და საარჩევნო შტაბის წევრები, ასევე რამდენიმე ჟურნალისტი, რომელსაც პროვინციის გუბერნატორის წინასაარჩევნო პროცესი უნდა გაეშუქებინათ. ისინი დახოცეს მანგუდადატუს პოლიტიკური მოწინააღმდეგის, დატუ ანდალ ამპატუანის მომხრეებმა, რომელთა შორისაც იყვნენ როგორც ადგილობრივი პოლიციის თანამშრომლები, ასევე სამოქალაქო პირები.. 

ფილიპინების პრეზიდენტმა გლორია აროიომ  მაგინდანაოსა და მიმდებარე დასახლებულ პუნქტებში საგანგებო მდგომარეობა გამოაცხადა. ევროკავშირმა დაგმო მომხდარი და ფილიპინების მთავრობას შემთხვევის დაუყოვნებელი გამოძიებისკენ მოუწოდა. 

როგორც ადგილობრივი პოლიტიკოსები აცხადებენ, მომხდარმა შეიძლება ხელი შეუწყოს 2010 წელს დაგეგმილი საპრეზიდენტო არჩევნების გადადებას 

## სქოლიო 
კატეგორია:ფილიპინების ისტორია
კატეგორია:2009
ათანასე I (ალექსანდრიის პატრიარქი)

**ათანასე I დიდი** (დ. დაახლ. 297 — გ. 373) — ალექსანდრიის მართლმადიდებელი ეკლესიის პატრიარქი, მართლმადიდებელი ეკლესიის წმინდანი, ხსენების დღე არის ძველი სტილით 2 მაისი, ახალი სტილით - 15 მაისი. 

## ბიოგრაფია 
წმინდა პატრიარქი დაახლოებით 297 წელს დაიბადა ალექსანდრიაში. მან დიაკვნის ხარისხში მიიღო მონაწილეობა ნიკეის პირველ მსოფლიო კრებაზე 325 წელს და წამოაყენა წინადადება, ევსების მიერ შემოთავაზებული ფორმულისათვის დაემატებინათ ერთადერთი, უმოკლესი განსაზღვრება - „ერთარსი მამისა“. წმინდა ათანასე ალექსანდრიის ეკლესიას 325-373 წლებში განაგებდა. ამ ხნის განმავლობაში მრავალი ჭირისა და განსაცდელის დათმენა მოუხდა. იყო დრო, როცა ნეტარი ერთადერთ მართლმადიდებელ ეპისკოპოსად რჩებოდა და უკაცრიელი თავშესაფრიდან ეპისტოლეებითა და ტრაქტატებით ამხელდა არიანელებს.

მხცოვანმა მღვდელმთავარმა 373 წელს შეჰვედრა სული უფალს. მისი ხსენება წელიწადში ორჯერ აღესრულება - 15 მაისს და 31 იანვარს, წმინდა კირილე ალექსანდრიელთან ერთად.

## ლიტერატურა 
*„წმინდანთა ცხოვრება“, ტომი II, თბილისი, 2001

## სქოლიო
კატეგორია:IV საუკუნის ქრისტიანი წმინდანები
კატეგორია:ალექსანდრიის პატრიარქები
კატეგორია:დაბადებული  297
კატეგორია:გარდაცვლილი 373
კატეგორია:IV საუკუნის ფილოსოფოსები
ინტერიერი (არქიტექტურა)

მარჯვნივ|250px
**ინტერიერი** ( — შიდა) — შენობის ან სათავსოს შიდა სივრცე. ინტერიერის არქიტექტურული გადაწყვეტა განსაზღვრულია მისი ფუნქციონალური დატვირთვით. ინტერიერის დასამშვენებლად იქმნება მონუმენტური მხატვრობა, ქანდაკებები, მოზაიკა. შესაძლებელია ინტერიერის დანაწილება ზონებად.

## ლიტერატურა
კატეგორია:დიზაინი
სამორის პროვინცია

thumb|250px|სამორის მდებარეობა ესპანეთში
**სამორა** — პროვინცია დასავლეთ ესპანეთში, ავტონომიური გაერთიანების, კასტილია და ლეონის დასავლეთ ნაწილში. მას ესაზღვრება პორტუგალია და ესპანეთის შემდეგი პროვინციები: ორენსე, ლეონი, ვალიადოლი და სალამანკა.

სამორის პროვინცია განდა 1833 წელს, როდესაც ქვეყანა დაიყო 49 პროვინციად.

პროვინციის მოსახლეობა შეადგენს 200,678 კავს (2002 წლის მონაცემებით), რომლის მესამედი ცხოვრობს მის დედაქალაქ სამორაში. პროვინციაში არის 250 მუნიციპალიტეტი

## რესურსები ინტერნეტში
* Official website

კატეგორია:ესპანეთის პროვინციები
6 ოქტომბერი (ქალაქი)

**6 ოქტომბერი** — ქალაქი ეგვიპტეში. 6 ოქტომბრის მუჰაფაზის ადმინისტრაციული ცენტრი. მდებარეობს ქვეყნის ჩრდილოეთ ნაწილში. 6 ოქტომბერი 17 კილომეტრითაა დაცილებული გიზას, ხოლო 32 კილომეტრით ქვეყნის დედაქალაქ კაიროს. 2006 წლის მონაცემებით ქალაქში 500 000 ადამიანი ცხოვრობდა.

## სქოლიო 
კატეგორია:ეგვიპტის ქალაქები
კატეგორია:6 ოქტომბრის მუჰაფაზა
თამუნა ნიკოლაძე

**თამუნა ნიკოლაძე** (დ. 17 ივნისი, 1978, თბილისი, საქართველოს სსრ, სსრკ) — „თავისუფალი თეატრის“ მსახიობი. 

დაამთავრა თბილისის შოთა რუსთაველის სახელობის თეატრალური უნივერსიტეტისა დრამისა და კინოს სამსახიობო ფაკულტეტი 1999 წელს. ფართო მაყურებლისათვის ცნობილია ასევე პოპულარული ტელესერიალით „შუა ქალაქში“. მისი როლები მკვეთრად განსხვავდება ერთანეთისაგან, მას შეუძლია როგორც კომედიური, ასევე ტრაგიკული როლების მორგება.

## ფილმოგრაფია
*2005: „დედა“ (ლიზა) რეჟ. ნიკა გელაშვილი
*2008: „იდიოტოკრატია“ (ელენე) რეჟ. ავთანდილ ვარსიმაშვილი
*2009: „ყველაფერი კარგად იქნება“ (ტერორისტი ქალი) რეჟ.  ავთანდილ ვარსიმაშვილი
*2011: „ისპაჰან – ბათუმი“  რეჟ. ავთანდილ ვარსიმაშვილი

## ნათამაშები როლები
### თავისუფალი თეატრი
*„მონადირე“
*„ივანოვი“  რეჟ. გიორგი შალუტაშვილი
*ავთო ვარსიმაშვილი „სხვების ცხოვრება“ რეჟ. ავთო ვარსიმაშვილი
*„აჩრდილები“
*„ვარიაციები პატრიოტიზმის თემაზე“
*„ბავშვის თვალებით“
*„პეპი გრძელი წინდა“
*„მშვენიერი ქართველი ქალი“
*„ბინა ყიფშიძის ქუჩაზე“
*„იდიოტოკრატია“
*„კავკასიური ცარცის წრე“ რეჟ. ავთო ვარსიმაშვილი
*ავთანდილ ვარსიმაშვილი „ვალსი ძილის წინ“ რეჟ. ავთო ვარსიმაშვილი
* ჰენრიკ იბსენი „თოჯინების სახლი“ რეჟ. ვანო ხუციშვილი 
*ვანო ხუციშვილი „რა დროს შექსპირია?!“ რეჟ. ვანო ხუციშვილი
*ავთო ვარსიმაშვილი „ღმერთო დაგვიფარე ჩვენ და ადამიანები“  რეჟისორები ავთო ვარსიმაშვილი, ნიკო გომელაური
*უილიამ შექსპირი „რიჩარდ III“ რეჟ. ავთო ვარსიმაშვილი

### სამეფო უბნის თეატრი
* „აქ ამ სავანეში“   რეჟ. თემურ ჩხეიძე

ასევე ბავშვობაში მას აქვს „მარჯანიშვილის თეატრში“ ნათამაშები სპექტაკლი „საქართველოს უკანასკნელი დედოფალი“ ამ სპექტაკლში პატარა თამუნა ნიკოლაძე და ჯაბა კილაძე ერთად მონაწილეობდნენ.  

## რესურსები ინტერნეტში
*
*
*თამუნა ნიკოლაძე  თავისუფალი თეატრის საიტზე

კატეგორია:დაბადებული 17 ივნისი 
კატეგორია:დაბადებული 1978
კატეგორია:ქართველი მსახიობები
საზანდარი

250px|thumb|საზანდარი
**საზანდარი** (სპარს. საზანდე   მუსიკოსი) — ხალხურ საკრავთა ანსამბლი აზერბაიჯანში, სომხეთსა და საქართველოში, აგრეთვე ირანსა და სხვა  აღმოსავლეთ ქვეყნებში. შედგება თარისაგან, ქამანჩისა და დოლისაგან (დოლზე დამკვრელი ამასთანავე მომღერალიცაა — ხანენდე). საზანდარი,აგრეთვე საზის დამკვრელსაც ჰქვია. „საქართველოს მეფის საზანდარი ვარ“ (საიათნოვა)

## ლიტერატურა
*ქსე, ტ. 8, გვ. 644, თბ., 1984

კატეგორია:ხალხური მუსიკა
ფეხბურთი საქართველოში

**ფეხბურთი საქართველოში** — წარმოებს საქართველოს ფეხბურთის ფედერაციის მიერ (სფფ). სფფ ხელმძღვანელობს როგორც კაცთა, ასევე ქალთა საფეხბურთო ნაკრებებს.

საქართველოში ფეხბურთი XX საუკუნის დასაწყისში დაინერგა ქალაქ ფოთში, ინგლისელი მეზღვაურების მიერ. საქართველოს ყველაზე ტიტულოვანი კლუბია თბილისის დინამო.

## საშიანო შეჯიბრებები
საშინაო შეჯიბრებები იმართება საქართველოს პროფესიული ფეხბურთის ლიგის (პროფლიგა) მიერ. უმაღლესი შეჯიბრებაა უმაღლესი ლიგა, მას მოსდევს პირველი ლიგა და მეორე ლიგა.

პროფლიგა ასევე აწარმოებს საქართველოს თასს და საქართველოს სუპერთასს.

## იხილეთ აგრეთვე
*საქართველოს საფეხბურთო კლუბების სია

## რესურსები ინტერნეტში
*საქართველოს ფეხბურთის ფედერაციის ოფიციალური საიტი